OORSIG: Min kiesers stem in W-Kaap, sê OVK | Netwerk24
Deur Malherbe Nienaber 08 Mei 2019 22:05
Volg die jongste amptelike nuus ná afloop van die stemdag hier soos die Verkiesingskommissie (OVK) dit bekend maak.
08 Mei 23:12:19
08 Mei 23:11:46
Rasskeiding in Wellington:
Wat bewerings van rassediskriminasie in Wellington betref, sê Sampson hy was geskok toe hy op sosiale media sien wit en swart kiesers het glo in aparte rye gestaan. 'n Ondersoek het egter getoon dat studente by die stempunt opgedaag het en 'n aparte ry is vir hulle geskep om nie die ander kiesers op te hou nie. Sampson sê dié verduideliking is bevredigend, maar dit dui op die mag van sosiale media om mense se mening te beïnvloed.
08 Mei 23:08:23
In die Wes-Kaap word 'n swak opkoms van kiesers verwag, al is die finale getalle nog nie bevestig nie. Volgens Sampson kan 'n mens nie anders verwag met die reënweer nie, maar dit sal nie die enigste faktor wees nie.
08 Mei 23:02:22
SA sal Saterdag weet
Sampson sê die finale uitslag word Saterdag bekend gemaak en enige uitslae wat tot dan verskyn, is onbevestig.
08 Mei 22:58:51
Dit is ook onaanvaarbaar dat die ink by stempunte glo maklik van kiesers se duime verwyder kon word, maar Sampson sê mense moet nie aanneem dat dit algemeen voorgekom het en 'n wesenlike uitwerking op die uitslae sal hê nie.
08 Mei 22:56:40
Volgens Sampson was die vervoer van stembriewe na lokale waar dit opgeraak het 'n uitdaging omdat dit onder polisiebegeleiding gedoen moet word. Die feit dat stembriewe opgeraak het, word daaraan toegeskryf dat talle mense nie gestem het by die lokaal waar hulle geregistreer is nie. In die Kaapstadse Burgersentrum was daar 'n bykomende 4 000 kiesers waarvoor eenvoudig nie beplan kon word nie, noem Sampson as 'n voorbeeld.
08 Mei 22:51:57
Courtney Sampson, OVK-voorsitter in die Wes-Kaap, sê hoewel daar nie so iets soos 'n perfekte verkiesing is nie, het stemdag in dié provinsie meestal glad verloop, behalwe vir 'n paar struikelblokke, soos 'n tekort aan stembriewe op plekke.
08 Mei 22:49:13
Courtney Sampson, OVK-voorsitter in die Wes-Kaap, spreek die media toe in die provinsiale uitslagsentrum in Century City, Kaapstad. Foto: Malherbe Nienaber
08 Mei 22:45:24
Ferlon Christians, die ACDP se provinsiale leier, sê ondanks voorvalle van beweerde swak organisasie, waar stembriewe reeds die oggend by sommige stempunte opgeraak het, het die stemdag vlot verloop.
08 Mei 22:44:04
No major complaints from Good's Patricia de Lille other than the bad weather. #Elections2019 @eNCA pic.twitter.com/o18r7K7tcJ